Odgovor nije kompliciran: snimao je sve dok nije dobio deset glava za redom. Svaki put kad je palo pismo, počeo je niz ispočetka. I nije prikazao ništa što su snimili prije tog posljednjeg, uspješnog niza.

Koliko puta bi trebali baciti novčić da dobijemo deset glava za redom? Ovisi o tome koliko imamo sreće. Neću vas gnjaviti formalnim izračunom prosječne duljine bacanja novčića kad taj eksperiment možemo simulirati na računalu. Radi preglednosti, pokušajmo doći samo do pet uzastopnih glava: prvu ćemo označiti s G 1 , i povećati taj indeks za svaku sljedeću uzastopnu glavu. Svaki put kad padne P(ismo), brojimo ispočetka:

Simuliraj bacanja dok ne dobijemo pet glava

Pokušajte više puta. Vidjet ćete kako broj potrebnih bacanja dosta varira, ali iz sličnih simulacija dobio sam kako možemo očekivati da ćemo uspiti snimiti niz od deset glava u prosjeku nakon nešto manje od tri sata snimanja. To je naporno, ali sasvim izvedivo. I izgleda impresivno ako nikad ne prikažemo koliko dugo nam je trebalo dok nismo slučajno naletjeli na pobjednički niz.

Sigurne dojave

Evo sad primjer iz stvarnog života. I bez da se potrudite, na Internetu možete naći puno blogova, Facebook i drugih stranica koje nude "provjerene" informacije o namještenim utakmicama. Ako imate pouzdan tip kako će utakmica završiti, možete se kladiti i ostvariti dobru zaradu, pa nije čudno da se ljudi polakome za takvom informacijom. Kako bi vas natjerali da povjerujete da su njihove dojave kvalitetne poslužit će se različitim trikovima. Evo jednog načina kako pojedinci koriste ljudsku pohlepu i njoj zaradili. Prevara ide u četiri koraka:

1. Nađete e-mail adrese ili facebook profile 27 ljudi koji se međusobno ne poznaju i vjerojatno nisu dosad čuli za ovakvu vrstu prevare.



Njima ćete slati poruke kako imate informacije o namještenim utakmicama i savjetovati ih da se klade na temelju tih informacija. 2. Podijelite ih u tri skupine po devet ljudi i svakom od njih pošaljete "100% sigurnu dojavu" o istoj utakmici, ali svakoj skupini pošaljite drugačiji tip (1, X ili 2). 1

X

2 Kako god završila ta utakmica, imat ćete 18 ljudi koji su dobili krivu dojavu — njih prekrižite i ne javljajte im se više. 3. Fokusirajte na devetoro koji su "pogodili" i pošaljite im još jednu besplatnu "dojavu". Ovaj put ih podijelite na skupine po tri i opet svakoj skupini pošaljite različit tip. 1

X

2 Očito ćete opet morati ignorirati dvije skupine koje nisu imali sreće, ali jedna skupina mora proći dalje. 4. Nakon druge dojave imat ćete točno tri osobe koji su od vas dobili dvije točne "dojave" za redom. Tih troje će imati razloga da povjeruju kako stvarno imate insajderske informacije o namještenim utakmicama. Sad je vrijeme da ih tražite novac. Čak i ako vam svi ne plate za novu dojavu unaprijed, postoji šansa da će sretni igrači "pošteno" platiti traženu cijenu kad vidi kako je sve završilo prema vašim obećanjima.

Nakon što ste manje ili više uspješno izvukli novac iz ovih ljudi, pravite novu stranicu i ponavljate postupak. Nema smisla dugo pokušavati s istim ljudima, jer će uskoro postati jasno kako su vaši pokušaji da pogodite ishode utakmica poprilično beskorisni.

Tajna uspjeha

Znate kako su popularne knjige o uspješnim ljudima? Očekujemo da ćemo u njima otkriti tajnu uspjeha Stevea Jobsa ili koga već se hvali kao genija u tom trenu. No, zaključivanje na temelju tih knjiga je pristrano na jednak način kao što je bila Brownova snimka bacanja novčića — zato što nam ne prikazuje neuspjehe.

Zamislite da se organizira ilegalna utrka kolicima kroz najveći supermarket u gradu. Neki od vozača su relativno oprezni i paze da se ne zabiju u druga kolica i kupce. No, ima i suicidalnih manijaka koji ne obraćaju nimalo pažnje na druge, nikada ne staju i općenito voze kao da su sami u dućanu. Možemo zamisliti situaciju u kojoj će voziti pet manijaka i pet opreznih vozača kolica. Koliko će ih doći na cilj? Oprezni vozači će vjerojatno svi završiti utrku, prije ili kasnije. Od pet manijaka vjerojatno će netko imati sreće i uspješno završiti svoj slalom; ostali će se zabiti u police ili druge ljude.

No, ključno pitanje je: tko će pobijediti u takvoj utrci? Pripremio sam malu simulaciju s pet manijakalnih vozača obojenih crveno i pet drugih, opreznih kolica, obojenih zeleno. Tko će dobiti pehar? Za start, kliknite Kreni!